মো.নাঈমুল ইসলাম: সত্য প্রতিষ্ঠা করতে সংযোগ স্থাপনের মাধ্যমে করতে হয়। আপাত দৃষ্টিতে আমরা কল্পনার মধ্যে ছিলাম সেই কল্পনাটা যখন পরীক্ষা নিরীক্ষার স্তর অতিক্রম করে বাস্তবায়ন হলো তখন আমাদের সামনে একটি রেজাল্ট বেরিয়ে এলো সেই রেজাল্টাকেই আমরা সত্য বলে গ্রহণ করি। আমি যদি ছোট্র একটা এক্সামপল দেই তাহলে আমাদের চিন্তা, দৃঢ়শক্তি, কল্পনা এই সমস্ত কিছু বাস্তবজীবনে কিভাবে আমাদের কল্যাণ বয়ে আনে তার একটি সহজ উদাহরণ আমি তুলে ধরতে চাই। আমি শিক্ষার্থীদের উদ্দেশ্যে বলছি তোমরা নিশ্চই কবি রুদ্র মুহাম্মদ শহীদুল্লাহ’র নাম শুনেছো। তার লেখা একটি কবিতা বা গীতিকবিতাই বলি, ‘ভালো আছি ভালো থেকো, আকাশের ঠিকানায় চিঠি লিখ’ এই গানটি আমাদের সবার প্রিয়। কিন্তু এই গানটাকে যদি একটু বিশ্লেষণ করি তাহলে দেখা যাবে যে একজন কবি একজন দার্শনিক যখন চিন্তা করেন তার চিন্তা চেতনা হয়তো তার মনের ভেতরে ঘুরপাক খায়। সেই ঘুরপাক খাওয়া বিষয়টা যখন বিজ্ঞানভিত্তিক চেতনায় বাস্তবের কাছাকািছ নিয়ে আসা হয় পরীক্ষা নিরীক্ষা অতিক্রম করে তখন সেটা মানব কল্যাণে একটা জলজ্যান্ত বস্তু হিসেবে আমাদের সামনে আবির্ভূত হয়। যেমন আমি যদি বলি এই আমার হাতের কাছে এই যে যন্ত্রটি, আমরা এই মূহুর্তে সিলেট পলিটেকনিক ইন্সটিটিউটে বসে আছি, কথা শুনছি কিংবা একটি ছবি তুলছি মূহুর্তেই সেই ছবিটি আফ্রিকার কোনো জঙ্গলাকীর্ণ এলাকায় আমি পাঠিয়ে দিতে পারি বা ইংল্যান্ড, আমেরিকা, ফ্রান্স, কানাডা, জাপান, জার্মান যেকোনো দেশে মূহুর্তের মধ্যেই আমি আমার বন্ধুর কাছে পাঠিয়ে দিতে পারি। আমাদের রুদ্র বলেছিলেন আকাশের ঠিকানায় চিঠি লিখ তিনি হয়তো বলেছিলেন ব্যক্তিগত সম্পর্কের তাগিদে তিনি তার প্রিয়জনের কাছে এই কথাটা এই বার্তাটা পৌছে দেবেন কিন্তু আমাদের বিজ্ঞনীরা আরেকটু অগ্রসর হয়ে এরকম একটি যন্ত্র তৈরি করলো যার মাধ্যমে আমরা আমাদের কাম্য বস্তু কাঙ্খিত ব্যক্তির কাছে পৌঁছে দিতে পারি।